ലൂവീസ് സീലിയ ഫ്ലെമിംഗ്

ലൂയിസ് സീലിയ "ലുലു" ഫ്ലെമിംഗ് (ജനുവരി 28, 1862 - ജൂൺ 20, 1899) ഒരു മെഡിക്കൽ ഡോക്ടറും പെൻസിൽവാനിയയിലെ വിമൻസ് മെഡിക്കൽ കോളേജിൽ നിന്ന് ബിരുദം നേടിയ ആദ്യത്തെ ആഫ്രിക്കൻ-അമേരിക്കക്കാരിൽ ഒരാളുമായിരുന്നു. തന്റെ കഴിവുകൾ മെച്ചപ്പെടുത്തുന്നതിനായി ആഫ്രിക്കയിൽ നിന്ന് മടങ്ങിയെത്തിയ അവർ, വുമൺസ് അമേരിക്കൻ ബാപ്റ്റിസ്റ്റ് ഫോറിൻ മിഷണറി സൊസൈറ്റി ആഫ്രിക്കയിൽ ജോലിക്കായി നിയോഗിച്ച ആദ്യത്തെ ആഫ്രിക്കൻ-അമേരിക്കൻ വനിതയായിരുന്നു.

 ജീവചരിത്രം 
ഫ്ലോറിഡയിലെ ക്ലേ കൗണ്ടിയിലെ ഹൈബർനിയയിലെ കേണൽ ലൂയിസ് മൈക്കൽ ഫ്ലെമിങ്ങിന്റെ ഹൈബർനിയ പ്ലാന്റേഷനിൽ അടിമകളായ മാതാപിതാക്കളുടെ മകളായി  1862 ജനുവരി 28 ന് ലൂയിസ് സെലിയ ഫ്ലെമിംഗ് ജനിച്ചു. അടിമകളായിരുന്നുവെങ്കിലും സവിശേഷമായ ചില പശ്ചാത്തലങ്ങളുണ്ടായിരുന്നു ലൂയിസ് ഫ്ലെമിങ്ങിന്റെ മാതാപിതാക്കളിൽ അവളുടെ അമ്മ പകുതി കോംഗോയും അച്ഛൻ പകുതി വെളുത്ത വർഗ്ഗക്കാരനുമായിരുന്നു.Scruggs, Lawson Andrew. Women of Distinction: Remarkable in Works and Invincible in Character. United States: L. A. Scruggs, 1893. pg. 197 ഫ്ലെമിംഗ് ചെറുപ്പമായിരുന്നപ്പോൾ, പിതാവ് യൂണിയൻ ആർമിയിലെ അടിമത്തത്തിനെതിരെ പോരാടാൻ പോയി, എന്നാൽ രണ്ട് വർഷത്തെ സേവനത്തിന് ശേഷം അദ്ദേഹം മരണപ്പെട്ടു.Scruggs, Lawson Andrew. Women of Distinction: Remarkable in Works and Invincible in Character. United States: L. A. Scruggs, 1893. pg. 197-198

1877 ഡിസംബറിൽ, ജാക്സൺവില്ലെയിലെ ബെഥേൽ ബാപ്റ്റിസ്റ്റ് ഇൻസ്റ്റിറ്റ്യൂഷണൽ ചർച്ചിൽ 15-ാം വയസ്സിൽ ഫ്ലെമിംഗ് ക്രിസ്തുമതം സ്വീകരിക്കുകയും കർത്താവിന്റെ കാൽച്ചുവടുകൾ പിന്തുടർന്നുകൊണ്ട് ആ സമയം മുതൽ സുവിശേഷം പ്രചരിപ്പിക്കുന്നതിനുള്ള ജോലിയിലേർപ്പെട്ടു.Scruggs, Lawson Andrew. Women of Distinction: Remarkable in Works and Invincible in Character. United States: L. A. Scruggs, 1893. pg.198 1885 മെയ് 27 ന് ഷാ യൂണിവേഴ്സിറ്റിയിൽ നിന്ന് അവളുടെ ക്ലാസിലെ ഉയർന്ന മാർക്ക് നേടിയ കുട്ടിയായി ചേർന്ന് ബിരുദം നേടി.Scruggs, Lawson Andrew. Women of Distinction: Remarkable in Works and Invincible in Character. United States: L. A. Scruggs, 1893. p.198. പിന്നീട് ഫ്ലെമിംഗ് ഫ്ലോറിഡയിലെ സെന്റ് അഗസ്റ്റിനിലെ പബ്ലിക് സ്കൂൾ അധ്യാപികയായി.

1886-ൽ വുമൺസ് ബാപ്റ്റിസ്റ്റ് ഫോറിൻ മിഷൻ സൊസൈറ്റി ഓഫ് ദി വെസ്റ്റ് കോംഗോയിലേക്കുള്ള തങ്ങളുടെ മിഷനറി പ്രതിനിധിയാകാൻ ഫ്ലെമിംഗിനെ ക്ഷണിച്ചു. അവൾ ക്ഷണം സ്വീകരിച്ച് 1887-ൽ കോംഗോയിൽ എത്തി, പലബാലയിൽ നിലയുറപ്പിച്ചു.  പെൺകുട്ടികൾക്കൊപ്പം കോംഗോയിൽ ജോലി ചെയ്ത അവർ സൺഡേ സ്കൂൾ, പ്രൈമറി ക്ലാസുകൾ, ഇംഗ്ലീഷ് ക്ലാസുകളിൽ പഠിപ്പിച്ചു. ആരോഗ്യം വീണ്ടെടുക്കുന്നതിനായി 1891-ൽ ഫ്ലെമിംഗ് അമേരിക്കയിലേക്ക് മടങ്ങിപ്പോയി.

കോംഗോയിലെ അസുഖ ബാധിതരെ സഹായിക്കുകയെന്ന ആശയത്തോടെ, അവൾ 1891-ൽ ഫിലാഡൽഫിയയിലെ വിമൻസ് മെഡിക്കൽ കോളേജിൽ (WMCP) ചേർന്നു. സ്ത്രീകൾക്ക് ഡോക്ടർമാരാകാൻ വിദ്യാഭ്യാസത്തിനായി സ്ഥാപിച്ച ആദ്യത്തെ മെഡിക്കൽ കോളേജായിരുന്ന WMCP; സാമൂഹിക മാനദണ്ഡങ്ങളെ ധിക്കരിക്കുകയും സ്ത്രീകൾക്ക് ഉയർന്ന വിദ്യാഭ്യാസം നേടാനുള്ള അവസരം അനുവദിക്കുകയും ചെയ്തിരുന്നു.Gamble, Vanessa Northington. "“Sisters of a Darker Race”: African American Graduates of the Woman’s Medical College of Pennsylvania, 1867–1925." Bulletin of the History of Medicine, vol. 95 no. 2, 2021, p. 169-197. Project MUSE, doi:10.1353/bhm.2021.0029. pg.169-170 1925 ആയപ്പോഴേക്കും ഡബ്ല്യുഎംസിപിയിൽ നിന്ന് ബിരുദം നേടിയ പതിനെട്ട് ആഫ്രിക്കൻ അമേരിക്കൻ സ്ത്രീകളിൽ  ഒരാൾ 1895-ൽ ബിരുദം നേടിയ ലൂയിസ് ഫ്ലെമിംഗ് ആയിരുന്നു.Gamble, Vanessa Northington. "“Sisters of a Darker Race”: African American Graduates of the Woman’s Medical College of Pennsylvania, 1867–1925." Bulletin of the History of Medicine, vol. 95 no. 2, 2021, p. 169-197. Project MUSE, doi:10.1353/bhm.2021.0029. pg. 170-171

ഫ്ലെമിംഗ് കോംഗോയിലെ തന്റെ ദൗത്യത്തിലേക്ക് മടങ്ങി, രാജ്യത്തെ ഏക ആഫ്രിക്കൻ-അമേരിക്കൻ വനിതാ ഡോക്ടറായി.

 അവലംബം